b'\n_START_ARTICLE_\nMarko \xc4\x8cuk\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v Ajdov\xc5\xa1\xc4\x8dini, kamor se je dru\xc5\xbeina leta 1965 preselila iz \xc4\x8crnega Vrha nad Idrijo. Nato je nadaljeval \xc5\xa1olanje na \xc5\xa1kofijski gimnaziji v Vipavi (1973-1977) ter na teolo\xc5\xa1ki fakulteti v Ljubljani in jo kot absolvent zaklju\xc4\x8dil leta 1983, vmes je odslu\xc5\xbeil \xc5\xa1e voja\xc5\xa1ki rok (1979-1980)._NEWLINE_\xc4\x8cuk je \xc5\xbee v srednji \xc5\xa1oli pisal pesmi in kratke zgodbe in sodeloval pri urejanju \xc5\xa1olskega glasila Iskra. V \xc4\x8dasu \xc5\xa1tudija ne teolo\xc5\xa1ki fakulteti je sodeloval v glasilu \xc5\xa1tudentov teologije Pogovori, v Bogoslovnem semeni\xc5\xa1\xc4\x8du pa je urejal interno glasilo Virtiti et Musis. \xc5\xbde kot \xc5\xa1tudent je pri\xc4\x8del prevajati knjige, najprej iz srbohrva\xc5\xa1\xc4\x8dine, pozneje pa iz angle\xc5\xa1\xc4\x8dine in italijan\xc5\xa1\xc4\x8dine. V tem \xc4\x8dasu je pisal tudi kratke zgodbe v Dru\xc5\xbeino. Leta 1983 se je zaposlil v uredni\xc5\xa1tvu Zalo\xc5\xbebe Ognji\xc5\xa1\xc4\x8de v Kopru in kmalu pripravil in uredik knjigo Dvajset let Ognji\xc5\xa1\xc4\x8da ter pisal in urejal \xc4\x8dlanke v revijo Ognji\xc5\xa1\xc4\x8de. Leta 1986 je postal tehni\xc4\x8dni urednik Zalo\xc5\xbebe Ognji\xc5\xa1\xc4\x8de. Njegova bibliografija trenutno obsega 29 zapisov.'